ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಭೀಂಗ್
ಭೀಂಗ್
ಕ್ಲೂಪಿಯಾಯಿಡೀ ಉಪವರ್ಗದ ಕ್ಲೂಪೈಯಿಡೀ ಕುಟುಂಬಕ್ಕೆ ಸೇರಿದ ಕಡಲಮೀನು. ಹಿಲ್ಸ ಮೀನು, ಸೇಬಲ್ ಮೀನು. ರಿವರ್ ಶಾಡ್ ಎಂಬ ಹೆಸರುಗಳಿಂದ ಕೂಡ ಪರಿಚಿತವಾಗಿದೆ. ಹಿಲ್ಸ ಇಲಿಶ ಇದರ ವ್ಶೆಜ್ಞಾನಿಕ ಹೆಸರು. ಕರ್ನಾಟಕದ ದಕ್ಷಿಣಕನ್ನಡ ಜಿಲ್ಲೆಯಲ್ಲಿ ಇದನ್ಯ ಮಲ್ಲಾಸ್ ಮತ್ತು ಪಲಿಯ ಎಂಬ ಸ್ಥಳೀಯ ನಾಮಗಳಿಂದ ಕರೆಯುವುದುಂಟು. ಪರ್ಷಿಯ ಖಾರಿ, ಪಾಕಿಸ್ತಾನ, ಭಾರತ, ಬರ್ಮ ಮತ್ತು ಮಲಯ ದ್ವೀಪಸ್ತೋಮಗಳ ಕರಾವಳಿ ಪ್ರದೇಶಗಳಲ್ಲಿ ಇದು ಕಾಣಸಿಕ್ಕುತ್ತದೆ. ಮುಂಗಾರು ಮಳೆ ಸಮಯದಲ್ಲೂ ಚಳಿಗಾಲದಲ್ಲೂ ಈ ಮೀನು ಸಮುದ್ರದ ತೀರ ಪ್ರದೇಶಗಳಿಂದ ಅಳಿವೆಗಳಿಗೆ ಹೇರಳವಾಗಿ ಪ್ರವೇಶಿಸುತ್ತದೆ. ಕಡಲಮೀನಾನರೂ ಕೆಲವೊಮ್ಮೆ ಒಳನಾಡಿನಲ್ಲಿ ದೆಹಲಿ, ಆಗ್ರ, ಕಾನ್ಪುರ ಮತ್ತು ಪಟ್ಟ ಸಮೀಪದವರೆಗೂ ಯಮುನ ಮತ್ತು ಗಂಗಾ ನದಿಗಳಲ್ಲಿ ಇದು ಕಾಣಿಸಿಕೊಂಡಿವೆ. ಒರಿಸ್ಸ ರಾಜ್ಯದ ಉಪ್ಪುನೀರಿನ ಚಿಲ್ಕ ಸರೋವರದಲ್ಲೂ ಈ ಮೀನು ಹೆಚ್ಚಾಗಿ ಸಿಕ್ಕುತ್ತದೆ. 

	ಹೊಟ್ಟೆಯ ಈಜುರೆಕ್ಕೆಯ ಮುಂಭಾಗದಲ್ಲಿ 16 ರಿಂದ 17 ಮತ್ತು ಹಿಂಭಾಗದಲ್ಲಿ 14 ರಿಂದ 15 ಮೊನಚು ಶಲ್ಕಗಳುಂಟು. ದೇಹ ಬೆಳ್ಳಿ ಬಣ್ಣದ್ದು ಮತ್ತು ಹೊಂಬಣ್ಣ ಹಾಗೂ ಊದಾ ಬಣ್ಣಗಳಿಂದ ಮಿಶ್ರಿತವಾದ್ದು. ಪ್ರಾಯಕ್ಕೆ ಬಾರದ ಮೀನಿನ ದೇಹದ ಮೇಲ್ಛಾಗದಲ್ಲಿ ಒಂದು ಸಾಲು ಮಚ್ಚೆಗಳಿವೆ. ಭೀಂಗ್ ಸುಮಾರು 48 ಸೆಮೀ ಉದ್ದ ಬೆಳೆಯುತ್ತದೆ. ಇದು 12ರಿಂದ 15ಲಕ್ಷ ತತ್ತಿಗಳನ್ನು ಇಡಬಲ್ಲದು. ಇದರ ಸಂತಾನೋತ್ಪತ್ತಿ ಕಾರ್ಯ ಶ್ರಾಯ ಮುಂಗಾರು. ಬಹಳ ಉತ್ತಮ ಬಗೆಯ ಆಹಾರ ಮೀನೆಂದು ಹೆಸರಾಗಿದೆ.
(ಕೆ.ವಿ.ಆರ್.ಜಿ.)

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ